De måtte hjælpes hen til bilen. Men da de først sad på det komfortable førersæde blev speederen trykket godt i bund. - Det er virkelig sjovt. Og specielt, for hvor skal man dreje venstre, når kørelæreren siger "venstre" - det ved jeg jo ikke, siger Marlene Pedersen, der er stærkt svagtseende. Det var første gang, Marlene Pedersen sad bag et rat, men hun ville helst ikke væk, da hun først sad der. - Hvis jeg kunne se, så ville jeg tage kørekort i morgen. Det er helt sikkert, siger Marlene Pedersen til TV2/Nord. I alt var 14 stærkt svagtseende eller decideret blinde nordjyder samlet på køreteknisk anlæg i Hjørring. Her kørte de alle sammen flere omgange på både den almindelige bane og på vådbanen.

Referat:
14 synshandicappede fik lørdag en unik mulighed, da Dansk Blinde Samfund Vendsyssel arrangerede en tur på køreteknisk anlæg i Hjørring.